CELEX: 22015D2123
Language: da
Date: 2014-12-12 00:00:00
Title: Det Blandede EØS-Udvalgs afgørelse nr. 256/2014 af 12. december 2014 om ændring af bilag I (Dyre- og plantesundhed) og bilag II (Tekniske forskrifter, standarder, prøvning og certificering) til EØS-aftalen [2015/2123]

26.11.2015   
            
            
               DA
            
            
               Den Europæiske Unions Tidende
            
            
               L 311/4
            
         DET BLANDEDE EØS-UDVALGS AFGØRELSE
   Nr. 256/2014
   af 12. december 2014
   om ændring af bilag I (Dyre- og plantesundhed) og bilag II (Tekniske forskrifter, standarder, prøvning og certificering) til EØS-aftalen [2015/2123]
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde (»EØS-aftalen«), særlig artikel 98, og
   ud fra følgende betragtninger:
   
               (1)
            
            
               Europa-Parlamentets og Rådets direktiv 2010/63/EU af 22. september 2010 om beskyttelse af dyr, der anvendes til videnskabelige formål (1), skal indarbejdes i EØS-aftalen.
            
         
               (2)
            
            
               Direktiv 2010/63/EU ophæver Rådets direktiv 86/609/EØF (2), som er indarbejdet i EØS-aftalen, og som derfor skal udgå af denne aftale.
            
         
               (3)
            
            
               Bilag I og bilag II til EØS-aftalen bør derfor ændres —
            
         VEDTAGET DENNE AFGØRELSE:
   Artikel 1
   Følgende led indsættes i punkt 9b (Europa-Parlamentets og Rådets forordning (EF) nr. 1069/2009) i del. 7.1 i kapitel I i bilag I til EØS-aftalen:
   
               »—
            
            
               
                  32010 L 0063: Europa-Parlamentets og Rådets direktiv 2010/63/EU af 22. september 2010 (EUT L 276 af 20.10.2010, s. 33).«
            
         Artikel 2
   I kapitel XIII i bilag II til EØS-aftalen affattes teksten i punkt 7 (Rådets direktiv 86/609/EØF) således:
   
      »32010 L 0063: Europa-Parlamentets og Rådets direktiv 2010/63/EU af 22. september 2010 om beskyttelse af dyr, der anvendes til videnskabelige formål (EUT L 276 af 20.10.2010, s. 33).«
   
   Artikel 3
   Den islandske og den norske udgave af direktiv 2010/63/EU, der offentliggøres i Den Europæiske Unions Tidendes EØS-tillæg, er begge autentiske.
   Artikel 4
   Denne afgørelse træder i kraft den 13. december 2014, forudsat at alle meddelelser er indgivet, jf. EØS-aftalens artikel 103, stk. 1 (3), eller på dagen for ikrafttrædelsen af Det Blandede EØS-Udvalgs afgørelse nr. 197/2015 af 25. september 2015 (4), hvis denne dato falder senere.
   Artikel 5
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 12. december 2014.
      
         
            På Det Blandede EØS-Udvalgs vegne
         
         Kurt JÄGER
         
            Formand
         
      
   
   
      (1)  EUT L 276 af 20.10.2010, s. 33.
   
      (2)  EFT L 358 af 18.12.1986, s. 1.
   
      (3)  Forfatningsmæssige krav angivet.
   
      (4)  Endnu ikke offentliggjort i EUT.